**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO SUJUNGTI NEKILNOJAMUOSIUS DAIKTUS Į VIENĄ NEKILNOJAMĄJĮ DAIKTĄ, PAKEISTI PAVADINIMĄ IR PAGRINDINĘ NAUDOJIMO PASKIRTĮ“**

**AIŠKINAMASIS RAŠTAS**

2021-12-10

Lazdijų rajono savivaldybės tarybos sprendimo projektas „Dėl leidimo sujungti nekilnojamuosius daiktus į vieną nekilnojamąjį daiktą, pakeisti pavadinimą ir pagrindinę naudojimo paskirtį“parengtas vadovaujantis Lietuvos Respublikos vietos savivaldos įstatymo 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Lietuvos Respublikos nekilnojamojo turto kadastro įstatymo 7 straipsnio 1 dalies 4 punktu bei atsižvelgiant į Lazdijų rajono savivaldybės tarybos 2019 m. rugsėjo 20 d. sprendimą Nr. 5TS-117 „Dėl pritarimo „Interreg V-A“ Lietuvos ir Lenkijos bendradarbiavimo programos projektams ir jų dalinio finansavimo“ ir į Lazdijų rajono savivaldybės administracijos Strateginio planavimo ir investicinių projektų valdymo skyriaus 2021-12-01 raštą Nr. VD-821

„Dėl sutikimo projekto metu sukurto turto sujungimui“.

Lazdijų rajono savivaldybės administracijos Strateginio planavimo ir investicinių projektų valdymo skyriaus 2021-12-01 rašte Nr. VD-821 „Dėl sutikimo projekto metu sukurto turto sujungimui“ nurodyta, kad Lazdijų rajono savivaldybės administracijos Strateginio planavimo ir investicinių projektų valdymo skyrius įgyvendino projektą „Antis keliaujanti pasienio keliais“, kurio metu buvo atlikti turto remonto darbai ir paruošta nauja turto kadastrinė byla. Lazdijų rajono savivaldybės administracijos Strateginio planavimo ir investicinių projektų valdymo skyrius inicijuoja sujungti „Kiti inžineriniai statiniai-dviračių takai (unikalus Nr. 4400-1657-6682) ir Pėsčiųjų takas-pėsčiųjų takai (unikalus Nr. 4400-2330-9575)“, ir įregistruoti kaip vieną turtą „Kiti inžineriniai statiniai-dviračių takai“.

***Šio projekto tikslas*** – leisti Lazdijų rajono savivaldybės administracijai teisės aktų nustatyta tvarka Lazdijų rajono savivaldybei nuosavybės teise priklausančius Kitus inžinerinius statinius- dviračių takus (unikalus Nr.4400-1657-6682) ir Pėsčiųjų taką-pėsčiųjų takai (unikalus Nr. 4400-2330-9575), esančius Lazdijų r. sav., Veisiejuose, sujungti į vieną nekilnojamąjį daiktą, pakeisti pavadinimą į Pėsčiųjų – dviračių takas ir pakeisti pagrindinę naudojimo paskirtį – į Kiti inžineriniai statiniai bei apmokėti visas su šiuo keitimu susijusias išlaidas.

***Kaip šiuo metu yra sprendžiami projekte aptarti klausimai*** – šiuo metu Nekilnojamojo turto registre įregistruoti du nekilnojamieji daiktai: Kiti inžineriniai statiniai-dviračių takai (unikalus Nr.4400-1657-6682), daikto pagrindinė naudojimo paskirtis – Kiti inžineriniai statiniai bei Pėsčiųjų takas-pėsčiųjų takai (unikalus Nr. 4400-2330-9575), daikto pagrindinė naudojimo paskirtis – Kelių (gatvių). Vykdant Interreg V–A Lietuvos ir Lenkijos bendradarbiavimo programos projektą „Antis keliaujanti pasienio keliais“ atlikti Veisiejų miesto parko pėsčiųjų ir dviračių tako remonto darbai (unikalus Nr.4400-1657-6682 ir 4400-2330-9575) ir paruošta nauja turto kadastrinė byla.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados –*** dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė